Public procurement notice: Voluntary Ex Ante Transparency Notice
Published: 2018-03-14
Buyer: Rigspolitiet
Country: DK
Contract type: Services
Procedure: Contract award without prior publication
CPV classification: 72000000

Technical requirements: Rigspolitiet påtænker at indgå en 7 årig kontrakt om leje af datalinjer/kredsløb med TDC A/S, der forventes at løbe fra den 1.4.2018 til 31.3.2025. Kontrakten vil være uopsigelig for Rigspolitiet i de første to år af dens løbetid.
Kontrakten vedrører leje af kredsløb til beredskabsmæssige formål (også kaldt ”NALLA-kredsløb”) til både politiområdet og PET. Rigspolitiet har på nuværende tidspunkt en eksisterende kontrakt med TDC A/S, der udløber 31.3.2018.
TDC A/S er i forhold til Rigspolitiets lokationer den eneste udbyder, der opfylder betingelserne for at kunne levere kredsløb til beredskabsmæssige formål i henhold til bekendtgørelse nr. 564 af 1.6.2016 om kredsløb til beredskabsmæssige formål, herunder har underkastet sig de krævede beredskabsforpligtelser mv. TDC A/S er endvidere den eneste udbyder, der råder over kablede forbindelser til samtlige af Rigspolitiets lokationer. Som følge heraf tildeles kontrakten til TDC A/S i medfør af forsvars- og sikkerhedsdirektivets artikel 28, stk. 1, litra e, om kontrakter, der bl.a. af tekniske grunde kun kan overdrages til en bestemt økonomisk aktør.
Et enkelt kredsløb, som for nuværende er omfattet af kontrakten, benyttes ikke til strengt beredskabsmæssige formål. Dette kredsløb er dog registreret som et kredsløb til beredskabsmæssige formål, da kredsløbet transmitteres via kablede forbindelser, hvor der indgår kredsløb, der transmitterer beredskabsmæssig data. Samtidig vil en løsning, hvor dette ene kredsløb udskilles, være forbundet med risiko for latency, hvilket kan have negative tekniske og operative konsekvenser. En sådan løsning vil endvidere medføre omkostninger, som langt overstiger den anslåede pris for dette kredsløb. Rigspolitiet vurderer derfor, at tildelingen af én samlet kontrakt er berettiget af objektive årsager, jf. herved forsvars- og sikkerhedsdirektivets artikel 3.
TDC A/S er i forhold til Rigspolitiets lokationer den eneste udbyder, der opfylder betingelserne for at kunne levere kredsløb til beredskabsmæssige formål i henhold til bekendtgørelse nr. 564 af 1.6.2016 om kredsløb til beredskabsmæssige formål, herunder har underkastet sig de krævede beredskabsforpligtelser mv. TDC A/S er endvidere den eneste udbyder, der råder over kablede forbindelser til samtlige af Rigspolitiets lokationer. Som følge heraf tildeles kontrakten til TDC A/S i medfør af forsvars- og sikkerhedsdirektivets artikel 28, stk. 1, litra e, om kontrakter, der bl.a. af tekniske grunde kun kan overdrages til en bestemt økonomisk aktør.
I relation til afsnit V.4) vedrørende "Oplysninger om kontraktens værdi" bemærkes det, at værdien bagudrettet i den eksisterende kontrakt med TDC A/S har udgjort ca. 12 000 000 DKK pr. år.
Kontrakten vil ikke blive indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, jf. Lov nr. 590 af 2.6.2016 om Klagenævnet for Udbud § 4, stk. 1, nr. 2. Fristen for indgivelse af klager fremgår af Lov nr. 590 af 2.6.2016 om Klagenævnet for Udbud § 7, stk. 3. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud.